**Natalia Grossman** (s. 22. kesäkuuta 2001) on yhdysvaltalainen ammattikiipeilijä, joka on erikoistunut kilpailukiipeilyyn. Hän edustaa Yhdysvaltoja IFSC Climbing World Cup -kilpailuissa boulderoinnissa ja lead-kiipeilyssä. Hän voitti kultaa ja hopeaa vuoden 2021 IFSC-kiipeilyn maailmanmestaruuskilpailuissa, ja hänellä on 19 palkintokorokesijoitusta maailmancupkilpailuissa, mukaan lukien yhdeksän kultaa. Lokakuussa 2023 Grossman sai paikan vuoden 2024 olympialaisiin Pariisissa voittamalla boulder & lead -yhdistelmäkilpailun vuoden 2023 Pan American Gamesissa.

Varhainen elämä
---------------

Grossman varttui Santa Cruzissa Kaliforniassa, ja aloitti kiipeilyn kuusivuotiaana Pacific Edgen kiipeilysalilla, jossa myös Chris Sharma kiipesi nuoruudessaan. Hän liittyi Zero Gravity -tiimiin, joka harjoitteli Berkeley Ironworksissa, kuntosalilla, joka oli tunnin ja 45 minuutin päässä Kalifornian Berkeleyssä.

Zero Gravityn hajottua vuonna 2014 hänen perheensä muutti Boulderiin Coloradoon vuonna 2015, jotta hän voisi harjoitella Robyn Erbesfield-Raboutoun Team ABC:n kanssa.

Kiipeilyura
-----------

 Grossman vuonna 2019
### Kiipeily kilpailut

Grossman sijoittui toiseksi boulderoinnissa ja yhdistetyssä kiipeilykilpailussa vuoden 2019 IFSC-kiipeilyn nuorten maailmanmestaruuskilpailuissa Arcossa, Italiassa. Samoissa nuorten maailmanmestaruuskilpailuissa hän sijoittui myös neljänneksi nopeudeskiipeilyssä ja kuudenneksi lead-kiipeilyssä.

Vuonna 2019 Grossman voitti boulderoinnin National Cup Series -kilpailun ja USA Climbing 2020 Bouldering Open National Championship -kilpailun. Vuonna 2019 ollessaan 17-vuotias Grossman eteni Boulder World Cupin välieriin Vailissa, Coloradossa, sijoittuen lopulta seitsemänneksi yhden sijan päähän finaalipaikasta.

USA Climbing National Team Trials -kilpailussa maaliskuussa 2021 Grossman sijoittui ensimmäiseksi boulderissa ja toiseksi leadissä päästen Yhdysvaltojen maajoukkueeseen molemmissa lajeissa. Huhtikuussa 2021 Grossman eteni finaaliin ja sijoittui kolmanneksi vuoden 2021 ensimmäisessä IFSC:n bouldermaailmancupissa Meiringenissä. Toukokuussa 2021 kahdessa Salt Lake Cityssä pidetyssä IFSC bouldermaailmancupissa Grossman voitti kaksi ensimmäistä maailmancup-kultamitaliaan.Ensimmäisen kisan finaalissa hän kiipesi kaikki reitit ja toisessa finaalissa hän kiipesi kaikki reitit ensimmäisellä yrityksellä voittaen myös kaikki reitit kiivenneen Janja Garnbretin. Grossman oli ensimmäinen Garnbretin bouldermaailmancupissa voittanut nainen sitten vuoden 2018. Leadissa Grossman sijoittui palkintokorokkeelle neljässä viidestä tapahtumasta voittaen kaksi hopeaa ja kaksi pronssia ja sijoittuen kauden kokonaistuloksissa toiseksi.

### Ulkokiipeily

Kun vuoden 2020 kilpailut peruttiin COVID-19-pandemian vuoksi, Grossman keskittyi ensimmäistä kertaa urallaan ulkokiipeilyyn ja kiipesi neljä 8B (V13) vaikeusasteista boulderreittiä Rocky Mountainin kansallispuistossa ja 8c (5.14b) vaikeusasteisen urheilukiipeilyreitin, *Positive Vibrations*.

MM-palkintokorokesijoitukset
----------------------------

### Lead

| Kausi | 1. | 2. | 3. | Yht. |
| --- | --- | --- | --- | --- |
| 2021 | 0 | 2 | 2 | 4 |
| 2022 | 0 | 0 | 2 | 2 |
| Yht. | **0** | **2** | **4** | **6** |

Lähde: 

### Boulderointi

| Kausi | 1. | 2. | 3. | Yht. |
| --- | --- | --- | --- | --- |
| 2021 | 2 | 1 | 1 | 4 |
| 2022 | 5 | 1 | 0 | 6 |
| 2023 | 2 | 1 | 0 | 3 |
| Yht. | **9** | **3** | **1** | **13** |

Lähde:

Henkilökohtainen elämä
----------------------

Grossman valmistui Colorado Boulderin yliopistosta vuonna 2022. Tammikuussa 2021 hän muutti Salt Lake Cityyn harjoittelemaan USA Climbingin maajoukkueen tukikohtaan samalla kun hän jatkoi opiskelua verkossa.

Lähteet
-------

1. ↑  Peene, Sam: Pan American Games 2023: Team USA's Natalia Grossman clinches final gold medal on sport climbing's continental games debut *olympics.com*.  25.10.2023. Viitattu 3.4.2024. (englanniksi)
2. ↑  Burgman, John: Interview: Natalia Grossman is America’s New Comp Superstar *climbing.com*.  5.12.2019. Viitattu 3.4.2024. (englanniksi)
3. 1 2  Walker, Noah: Interview with Bouldering World Champion Natalia Grossman *gripped.com*.  14.12.2021. Viitattu 3.4.2024. (englanniksi)
4. ↑  Chapman, Jeff: The Kids Are All Right *climbing.com*.  24.10.2018. Viitattu 3.4.2024. (englanniksi)
5. ↑  Mercury Ashima Shiraishi wins two golds at world climbing championships 5.9.2015. Viitattu 3.4.2024. (englanniksi)
6. ↑  Burgman, John: USA Climbing 2020 Bouldering Open National Championship: Highs and Lows *climbing.com*.  3.2.2020. Viitattu 3.4.2024. (englanniksi)
7. 1 2 3 4  Natalia Grossman IFSC. Viitattu 3.4.2024. (englanniksi)
8. ↑  USA Climbing National Team Trials Women's Boulder Results 2021 *usac.results.info*. Viitattu 3.4.2024. (englanniksi)
9. ↑  USA Climbing National Team Trials Women's Lead General Ranking 2021 *usac.results.info*. Viitattu 3.4.2024. (englanniksi)
10. ↑  Burgman, John: What the First World Cup Told Us About the Upcoming Olympics *climbing.com*.  25.6.2021. Viitattu 3.4.2024. (englanniksi)
11. ↑  Berry, Natalie: IFSC Boulder World Cup Salt Lake City 2021 (Rnd 2): Report *UKC*.  24.5.2021. Viitattu 3.4.2024. (englanniksi)
12. ↑  Berry, Natalie: IFSC Boulder and Speed World Cup Salt Lake City 2021 (Rnd 3): Report *UKC*.  31.5.2021. Viitattu 3.4.2024. (englanniksi)
13. ↑  Natalia Grossman *hardclimbs.info*. Viitattu 3.4.2024. (englanniksi)
14. ↑  Jag, Julie: Salt Lake City climber Natalia Grossman’s rare World Cup win may be a sign USA Climbing is emerging as an international force *sltrib.com*.  28.5.2021. Viitattu 3.4.2024. (englanniksi)
15. ↑  Miller, Delaney: Meet the Next Gen Olympic Hopefuls Gunning for Paris 2024 *climbing.com*.  29.6.2021. Viitattu 3.4.2024. (englanniksi)

Aiheesta muualla
----------------

* Instagram